દીપિકા અને પ્રિયંકા ચોપરા જેવી અભિનેત્રીઓની સામે શ્રદ્ધા કપૂર માટે અાજે ખુદને સાબિત કરવાનું થોડું મુશ્કેલભર્યું છે. અાલિયા ભટ્ટ જેવી કેટલીક અભિનેત્રીઓ શ્રદ્ધા કપૂરની સાથે ઊભી છે. શ્રદ્ધા કહે છે કે મારી લડાઈ કોઈની સાથે નથી, માત્ર મારી સાથે છે. મારી સામે સૌથી મોટી ચેલેન્જ એ છે કે હું મારા કોઈ પણ રોલને રિપીટ ન કરું. દર્શકો શ્રદ્ધા કપૂરને એકના એક રોલમાં જોવા શા માટે ઈચ્છે. જો એક વાર હું મારી જાત પર જીત મેળવી લઉં તો તેના પછી સમગ્ર ખેલ મારા માટે સરળ બની જશે. એક્ટિંગને અત્યંત અઘરું કાર્ય ગણાવતાં તે કહે છે કે નાસામાં કામ કરી રહેલા કોઈ વૈજ્ઞાનિકની જેમ એક્ટિંગ કરવી પણ અઘરી જ છે.